deixalles: Deixalles (Llibre d'aforismes)\nDeixalles havia de ser el nom original d'un recull d'aforismes que tenia la voluntat de publicar ara ja fa més de quinze anys. Com acostuma a passar, el projecte es va quedar en això, en simple i pur projecte, i el llibret que havia d'aparèixer mai no va veure la llum. Feia poc que havia acabat de llegir Con las palabras, de Manuel Arranz (Ed. Pre-Textos, 1992), i animat pel format d'aquella bonica i interessant col·lecció d'aforismes, em vaig veure en cor de fer públiques les meves pròpies paraules. Eren els primers anys de la dècada dels 90 i tot el que aconseguia escriure es veia íntimament influit pel pensador romanès radicat a París E.M. Cioran. L'autor de La chute dans le temps segueix present en la meva vida, però amb els anys el meu pensament ha anat incorporant noves veus, nous matisos.\nLa música que gaudim amb passió s’eleva a silenci pur.\nDe tant en tant se’m presenta aquest fals dilema: la música o les persones. Si no vigiles, la gent se’n va tal com ha arribat. La música es queda. Però a cops resulta difícil fugir d’algú que saps que sempre et restarà fidel. I, tanmateix, potser és gràcies a aquest sempre, que sempre en pots fugir tranquil.\nAmb els anys pot canviar la manera d’escoltar música. Canvis imperceptibles o molt acusats. La música, però, segueix sent la mateixa.\nHom pot sentir-se escriptor sense escriure. Però el deure de tot escriptor és escriure.\nNo escriu perquè li fa por entendre’s.\nEscriure és justificar-se.\nEscriure, és a dir, veure, tal com es veu, així, escriure. Descriure, aquesta paraula de dubtós prestigi. Una frase darrere d’una altra, darrere d’una altra, darrere d’una altra, travessant els espais i el temps; difuminar els límits, aturar-se tan sols de tant en tant en els llindars; sense preocupar-se per una, dues o tres ocasionals absències de sentit; fer lloc al buit. Escriure, és a dir, veure, tal com es veu, així, escriure. Fidel als ulls, i als cossos: escriure amb el cos. La resta arriba per torna.\nEn els llibres hi posem les paraules que ens sobren. I les que ens falten, també.\nDeure mínim de tot llibre: afavorir el dubte.\nSi almenys l’home pogués aprendre a ser el que és: mortal, aleshores podria començar a trair la seva cobdícia.\nEn la desesperació el cinisme no es una alternativa, sinó una imposició.\nEm parlà d’un home carent de l’esma necessari per a la felicitat.\nVaig veure un nen a la plaça, pantalons vermells i gavardina marró cordada fins dalt, rosset, dient adeu per sempre, tirant petons amb una mà.\nTot és el mateix, però d’una altra manera.\nUna i altra vegada les onades a la platja es trenquen,\ndiferents a cada volta\ni a tot arreu igual.\nPerdo l’esma en algun racó i llavors m’envaeix la mandra. O potser no, potser és la mandra que m’envaeix que em fa perdre l’esma en algun racó.\nPer què treballar quan tinc tanta feina a no fer res?\nSaber-se desacreditat davant la persona, fins aleshores, de més confiança...\nRes com el sofriment estimula el nostre orgull. (Si això ja és trist, encara ho és més que aquest orgull produït pel nostre sofriment estableixi competències.)\nPodria ser el simulacre l’experiència més profunda -per sincera- de l’amor?\nSentim els primers símptomes de l’avorriment i quelcom neix dins nostre. Beginning of a great adventure...\nPer a quantes obres d’art l’avorriment no ha suposat el seu embrió, el seu gèrmen fecundat!\nSi de cop i volta no pogués ja sentir, desitjaria la mort amb totes les meves forces. I encara hi ha qui dedica tota la seva vida a conèixer una sola causa!\nLa hipocresia és l’esquizofrènia de la neurona.\nEn la hipocresia el cervell insulta el cor. La venjança serà terrible...\nÉs impossible sentir-se sol sense estar acompanyat d’intermitents calfreds, prenguin el caire que prenguin. La mort ens fa el favor de vestir-se de solitud.\nEl fàstic d’aquesta vida és sortir al carrer a quarts de vuit del matí amb ganes de trencar la cara al primer que passa.\nSovint, quan el fàstic m’ha envaït a primeres hores del matí, he optat per quedar-me al llit ben tapat per a no veure res. Decepció, després, al notar que el meu intent no ha prosperat.\nÉs l’amor un pretext?\nM’he enamorat. M’he il.lusionat.\nQuan no se sap plorar, s’intenta escriure.\nL’aforisme és la llàgrima del pensament.\nImpotència és nostàlgia d’un futur que només es pot somiar.\nCap al vespre em vaig topar amb un amic que caminava tot moix, cap cot i la mirada fita als peus. «Què et passa?» Li vaig preguntar. Resposta fulminant: «Em passa que no em passa res».\nL’insomni posseeix una qualitat demiúrgica, de llevadora. Sense ell, el nombre d’idees i d’obsessions que han nascut i han mort en mi, s’hauria reduït a menys de la meitat.\nEstimar ens acosta a la gent. Admirar-la, sovint ens n’aparta.\nAl lector, a aquell qui escolta música, al contemplador d’obres d’art se l’anomena receptor. Però massa vegades actua com a mer i buit recipient. Ho vol tot fet i que l’omplin sense que ell hi hagi d’afegir res, el bagatge si més no. I mentrestant els grecs diuen que l’home virtuós és aquell qui es basta a si mateix.\nLa memòria és un calaix que no obre quan més falta em fa.\nConverses i xocs d’egos...\nTota postura és impostura.\nParoxisme de la tautologia: el pes de la consciència.\nQui diu provisional diu vida.\nEl passat se n’anà, el present se m’escapa, i el futur no és.\nHi ha qui iguala pensar a pecat d’orgull.\nL’optimisme científic personificat en Sòcrates, aquell home teòric del qual parlava Nietzsche; d’ell sorgiren tota una casta de filòsofs que bé podrien ésser anomenats Il.lusionistes.\nAlguns bojos em mereixen tot el respecte. Fastiguejats d’aquesta realitat, han estat capaços d’inventar-se’n una altra.\nAmagar l’edat és un vulgar intent d’escamotejar el temps.\nPensar és una experiència moral. Pensar és buscar on rau el conflicte.\nEl tonto només pensa quan en sent la necessitat. Però així se sap feliç. Suposo que és per això que el meu amic un dia em va dir que, de gran, ell voldria ser tonto.\nSofrir convida a pensar: evidència. Necessitar el fracàs per a (re-)descobrir el pensament: humiliació evitable.\nRes no pot ser més perfecte del que és. Malgrat totes les anomalies i totes les deformacions, la cosa és perfecte en cadascun dels seus estats; i si algú pretengués millorar-la o empitjorar-la, l’únic que aconseguiria seria crear-ne una de nova.\nTota evolució és també degradació. Quelcom que es perd i es deixa enrera. Evolucionar és anar degradant-se, mica en mica. L’home evoluciona fins a la mort, l’última degradació.\nSi neguem l’ésser: si afirmem un “no”¨del que és, estem afirmant la seva existència almenys en el pla ideal.\nNo es pot saber res, fins i tot les teories científiques són provisionals, i algun dia d’aquests creurem en una altra versió del real que, indefectiblement, tard o d’hora també caurà. Ara bé, hi ha quelcom a saber? Respondre afirmativament és justificar en major o en menor mesura l’empresa intel.lectual. Al contrari, donar una resposta negativa és condemnar tot esforç a la retòrica, al diletantisme i al divertiment. Però s’adverteix un moviment en fals al decidir-se per un “no” respecte a tal problema, car de fet s’està ja responent a una cèl.lula, per petita que sigui, constituent del real. Si no es pot saber, per què no es pot saber? I al respondre donem testimoni d’un saber, encara que negatiu, del que és.\nLa idea de guanyar-se la vida sempre m’ha semblat abominable. Però n’hi ha que van més lluny encara i parlen de guanyar-se el cel!\nEl somni m’habita i fa créixer en mi la il.lusió d’una esperança vana.\nQuan llegeixo una novel.la, sovint em faig aquesta pregunta: ben mirat, no sé què és el que preferiria, si escriure tan bé com aquest escriptor o ser un personatge del seu llibre? I em responc a mitges dient-me que de personatge, si fa no fa, ja en sóc, però que és l’obra el que sovint no m’agrada.\nMúsica, vida i eternitat. S’aguanta tota l’estona i no cau fins al final, i encara, si ho fa, és per acabar. Es pot acabar d’altres maneres, és clar, pot tallar-se, simplement, i aleshores diríem que no cau mai i podem imaginar-la sostinguda eternament. Però potser seria fictici, potser no. Tant li fa.\nS’aguanta sempre perquè no fa més que caure. Cau tota l’estona i, quan sembla que es restableix, torna a caure. I així successivament. I acaba caient, acaba amb una caiguda. Bé es podria acabar d’una altra manera, però ho fa així. Ens pot semblar que finalment cau i mor, com també podem pensar que la repetició és perpètua, cau i es restableix, cau i es restableix, eternament. Però ens sembla que això seria més propi de ser imaginat si el final fos sostingut, si acabés amb un compàs restablert. Aleshores cauria i es restabliria, cauria i es restabliria, fins a l’infinit; perpètuament. No moriria mai. Però, pot ser imaginat això?\nAquells que pensen que la música vol dir-nos alguna cosa i la filosofia és incapaç d’explicar-la, de copsar-la, ... Fins i tot aquells que pensen que la música és la vertadera filosofia.\nA contracorrent, en el sentit contrari, en el camí oposat (Bernhard). Diu: ho entenc tot perquè no entenc res. Segueix dient: us entenc bé perquè no us entenc gens. Sentencia: ho entenc tot i us entenc a tots massa bé. Això és precisament el que em preocupa i em neguiteja: que arreu i en vosaltres tot ha quedat clar des del començament, des que ho veig i des que us conec. I només observo mort.\nSi ho poguessiu contemplar des de mi estant, si us pogués deixar la meva plaça per una estona, ni que fos per un dia, ho veurieu igual que jo ho veig contínuament. I aleshores us preguntarieu si també hi ha un lloc per a vosaltres. Però, posat que poguessiu mirar amb els meus ulls, mai més no tornarieu a ser com ereu abans, i us convertirieu en condamnats a l’engany i a enganyar-vos a perpetuïtat.\nUna vida que es pensa a si mateixa representa el desdoblament d’una sola experiència. No ens acostem a una vida acomplerta sense una reflexió intermitent de les nostres passes, les nostres caigudes, els nostres desenganys i, eventualment, dels nostres triomfs.\nNingú no atura el seu temps per l’activitat de pensar. No és una qüestió apart. Mentre pensem seguim vivint, i els pensadors -malgrat cada vegada en quedin menys- han fet del pensar la seva manera de viure. Així, pensar el propi temps significa atorgar-li la dimensió interior que no podria venir des de la vivència bruta i, d’aquesta forma, transformar-se en experiència real o vivència neta.\nInici. Paraula complexa que no hauríem d’atrevir-nos a tancar en cap definició. L’inici indica i no pot explicar, però tampoc sap cap on assenyala. És possibilitat, camp obert. Sobretot vol dir enigma. D’aquí el seu encant, que rau en el desconeixement del després: les pessigolles del començament es concentren en aquest buit. Les heu sentit? I, expliqueu-vos, com les heu sentit? La possibilitat d’inici i, al seu costat, sincrònicament, la consciència de començar quelcom, explica alguna cosa d’essencial en nosaletres. (A Hannah Arendt).\nPensar: explorar evidències.\nLa qüestió que sovint se li planteja al filòsof és la de fer fecundes unes idees que, d’entrada, sembla que vulguin esborrar el problema. Una filosofia escèptica coneix bé aquest tipus de conflicte.\nQuan la por s’apodera de mi, engego el mecanisme de la racionalització per a expiar els fantasmes. La por a equivocar-se retrassa o paralitza l’acció. Però, d’altra banda, la por també és un excitant que caldria saber utilitzar. No obstant això, qui ha fet l’experiència de baixar fins al subsol de la seva consciència, procura que la següent visita trigui en arribar, o no arribi mai. És d’aquesta manera com foragito el risc de la meva vida, a força de viure menys. Així, el meu temps transcorre en una monotonia de variacions calculades, deixant poc espai a la sorpresa. Per què sospesar els peròs i els contres quan les conseqüències d’una acció empresa poden dur incontroladament tant a l’èxit com al fracàs? Per què obstinar-se en creure encara que un és l’amo o dominador d’allò que ha començat? I és més, com determinar en cada ocasió què representa un èxit i què un fracàs? Què signifiquen aquestes dues paraules tenint en compte que tan sols en la seva aplicabilitat prenen llur sentit? Allò que és observat des d’un cert punt de vista em pot enorgullir o humiliar. Tot depèn del lloc que triï per a jutjar-ho.\nSusan Sontag escriu a Bajo el signo de saturno: «Benjamin considera todo lo que decide recordar en su pasado como profético del futuro, porque la labor de la memoria (la lectura de uno mismo al revés, la llamó) anula el tiempo».\nParlar de sentit és parlar de la il.lusió del sentit, i viceversa (!). Així: Només anul.lant el temps s’aconsegueix el sentit.\nD’aquesta manera Walter Benjamin aconsegueix la il.lusió de la coherència. Perquè prescindeix dels moments intrascendents, però que presos en consideració eliminen la cadena. És per això que nega al seu relat el nom d’autobiografia, perquè aquí el temps no l’interessa: «(”la autobiografia tiene que ver con el tiempo, con la secuencia y con lo que forma el flujo continuo de la vida -escribe en Crónica de Berlín-. Aquí, estoy hablando de un espacio, de momentos y discontinuidades”)».\n«Anar amb el concepte més enllà del concepte.» Proposta que s’autoanul.la. Adorno va fer seu el somni utòpic de qualsevol filosofia.\nReduir la música a concepte acaba sent pitjor per al concepte que per a la música.\nPer a parlar dels escriptors que coneixem, o que creiem conèixer, ens basta i ens és agradable, a l’hora de presentar-los als altres, imaginar una situació, un ambient, un lloc, un moment en el qual pensem que s’hi trobarien lliures, bé, a gust, i això resulta més estimulant que referir-se directament a la seva obra.\nPeter Handke descriuria bé, en poc més de vuit paraules, l’atmosfera que es respira al carrer Astúries del barri de Gràcia de Barcelona, a les set de la tarda d’un dia amb poca gent i amb poca llum.\nA vegades penso que si una cosa es pot dir és que té sentit. (Si segueixo per aquí veig que tot allò que s’ha dit, es diu i es dirà té sentit.) No trigo gaire a desfer-me d’aquest pensament imbècil.\nLa normalitat no existeix. Tots els problemes són sobrevinguts.\nCreure en l’home significa esperar-ne alguna cosa.\nLa sinceritat, pel que fa a allò que ens toca de més a prop, representa un afebliment del cor. No és d’estranyar, doncs, la buidor que tots sentim després d’haver parlat.\nLa vergonya de dir veritats felices és una pena.\nLes hores, els dies, les setmanes, els mesos, els anys... el temps.\nUn carrer, una ciutat, un camí, una flor... l’espai.\nUn home camina amb les mans a les butxaques de la seva gavardina. Li agrada fer-ho, el relaxa caminar pensant. Passejar els seus pensaments. Segueix un tros més i s’atura. S’asseu en un banc. Mira endavant, a dreta i a esquerre. Venteja. Els cabells fan el que volen mentre es recull en si mateix. Les mans, amagades. S’aixeca i continua. Canta en veu baixa, després ho deixa, no ho vol, i observa el seu voltant encara amb prou feines. La mirada fita al terra, no poques vegades s’ha endut algun ensurt. Decideix tornar cap a casa i agafa el carrer del nord.\nPublicado por Alfons C. Salellas en 7:14


El Govern prorroga 14 dies més les mesures per contenir la Covid-19 a Catalunya - horecalleida.es\nNormativa vigent des de les 00:00 h. del 7/1/2020 a les 23:59 h. del 20/01/2022\nLa Comissió Delegada del Govern en matèria de Covid-19, va aprovar prorrogar durant 14 dies més les mesures que van entrar en vigor el 24 de desembre i ha actualitzat la llista de municipis on s’aplicarà la restricció de la mobilitat nocturna. La nova llista inclou 123 municipis. Se n’han incorporat sis més: Castell-Platja d’Aro, Cunit, el Vendrell, Mont-roig del Camp, Salt i Torroella de Montgrí. D’altra banda, es mantenen els nou municipis illa que hi ha en la resolució vigent. Les mesures, que fins ara estaven en vigor fins al 7 de gener, s’han prorrogat fins al dia 21.\nfont: Nota de premsa govern.cat – Generalitat de Catalunya\nLlistat actualitzat de municipis\nObre el llistat


23 desembre 1926 (93 anys)\nInternational Theological Commission (en)\n16 abril 1993 – 21 juny 1996\n← Francisco de Borja Valenzuela Ríos (en) – Francisco Javier Errázuriz Ossa →\n25 novembre 1987 –\n← Alejandro Durán Moreira (es) – Javier Prado Aránguiz (en) →\nDiòcesi: Roman Catholic Diocese of Rancagua (en)\n6 gener 1985 –\n18 desembre 1984 –\nDiòcesi: Thibilis (en)\nAl 1992 el Papa Joan Pau II el reclamà al Vaticà, ordenant-li participar en la redacció del no Catecisme de l'Església Catòlica. Anteriorment havia participat en la Constitució Eclessia durant el Concili Vaticà II.\nPro-Gran Canceller de la Pontifícia Universitat Catòlica de XileModifica\nBisbe de RancaguaModifica\nBisbe de ValparaísoModifica\nPrefecte i CardenalModifica\nSuport a PinochetModifica\nTeologia moral conservadoraModifica\nSón conegudes les seves al·lusions a temes de moral sexual i familiar sota postures conservadores. Entre alguns exemples, està el seu atac contra les JOCAS (Jornades de Converses sobre Afectivitat i Sexualitat), que proposà el govern d'Eduardo Frei Ruiz-Tagle, quan era arquebisbe de Valparaiso. Anys després, l'any 2001, sent ja prefecte de la Congregació pel Culte Diví, correspongué la visita del President Ricardo Lagos Escobar al Papa Joan Pau II, davant la qual Medina senyalà davant la premsa que considerava «una bogeria autoritzar a un catòlic a sufragar per qui pensa el contrari a les seves creences. Estaríem a un món d'esquizofrènics.»\nControvèrsies respecte el nou ritual de l'exorcismeModifica\nObtingut de «https://ca.wikipedia.org/w/index.php?title=Jorge_Medina_Estévez&oldid=24194371»\nDarrera modificació: 22 jul 2020 a les 07:49\nLa pàgina va ser modificada per darrera vegada el 22 jul 2020 a les 07:49.


La programació de Festa Major i la programació musical del Teatre Principal (Terrassa Música Moderna - TMM), nominades als premis de la indústria musical del directe\nEls 38 nominats als Premis ARC 2021 ja s'han fet públics\nLa programació de la Festa Major de Terrassa i la programació musical del Teatre Principal, inclosa dins la temporada de Terrassa Música Moderna – TMM han estat nominades als premis ARC 2021 que atorga l'Associació de Representants, Promotors i Mànagers de Catalunya (ARC). L'entitat ha presentat els nominats de la XIX edició d'aquests premis, amb els quals el sector vol distingir artistes, programacions i mitjans de comunicació al voltant de la indústria de la música en directe.\nL'ARC ha decidit incloure la Festa Major de Terrassa entre els nominats a la categoria de Millor Programació de Festa Major, juntament amb les de Montcada, Girona i Mataró. L'any passat va guanyar en aquesta categoria la Festa Major de Barcelona.\nLa inclusió de la Festa Major de Terrassa entre les nominades als premis respon a la qualitat i diversitat de la programació en un any en què es va voler posar el focus en la gran projecció mediàtica i bon moment de l'escena local, a nivell de país, a més d'un protagonisme molt destacat del talent femení. Miki Núñez, Doctor Prats, Lildami, Gemma Humet, Sense Sal, Miquel Pujadó, Quartet Brossa, Ingrid Cusidó, Anabel Lee, Bounties, Yudi Saint X, Galgo Lento, La Queency o Chacho Brodas van ser alguns dels artistes locals que van encapçalar la Festa Major. Any rere any, la programació musical es dissenya perquè tots els ciutadans trobin algun concert del seu gust en aquests dies. Enguany, entre els noms més reconeguts del programa hi havia Joan Garriga, Suu, Maruja Limón, Balkan Paradise Orchestra, Triángulo de Amor Bizarro, Hinds, Chaqueta de Chándal o El Columpio Asesino.\nL'Ajuntament de Terrassa ja va rebre el Premi ARC 2016 a la Millor Programació de Festa Major i va ser nominada l'any 2015 en aquesta mateixa categoria.\nA més, la programació musical del Teatre Principal de Terrassa, escenari d'alguns dels concerts programats a la Temporada de Terrassa Música Moderna - TMM, també opta al reconeixement a la Millor Programació Musical de Teatres o Auditoris, juntament amb l'Auditori Municipal de Vilafranca del Penedès. En l'anterior edició, va ser reconegut en aquesta categoria l'Auditori de Girona.\nL'elecció dels guanyadors es farà per votació dels socis d'ARC que es podran pronunciar fins al dia 21 de novembre a les 24 h. Els guanyadors es donaran a conèixer en una gala que se celebrarà el 13 de desembre a la Sala Barts de Barcelona, conduïda per Ivan Labanda, que comptarà amb diverses actuacions musicals en directe i que servirà com a punt de trobada d'artistes, professionals, empreses, entitats, institucions públiques i mitjans de comunicació representatius del sector de la indústria musical en directe.\nEls Premis ARC són atorgats per l'Associació ARC que, des de fa 45 anys, agrupa els representants artístics, promotors i mànagers de Catalunya. Els guardons tenen com a objectiu donar visibilitat al sector de la producció d'esdeveniments i a la comercialització i distribució de la música en viu així com a la producció artística feta a casa nostra.\nMés informació a: http://www.arcatalunya.cat/.


El Jàbac es retroba amb la derrota en caure per 2 a 0 al camp del Cerdanyola - Canal Terrassa\nEl Jàbac es retroba amb la derrota en caure per 2 a 0 al camp del Cerdanyola\nDesprés de cinc jornades sense conèixer la derrota, la UFB Jàbac i Terrassa va perdre dissabte per 2 a 0 al camp del Cerdanyola, en partit corresponent a la setena jornada de la Divisió d’Honor Juvenil.\nEls vallesans van crear molt perill en jugades a pilota aturada, però també Mauri va poder avançar el quadre d’Àlex López en la primera meitat. Al final, a la sortida d’un córner, Navarro es va avançar als defensors visitants i va rematar de cap al fons de la xarxa per col•locar l’1 a 0 al descans.\nLa sentència del Cerdanyola va arribar en una falta magistral executada per Tebar en el minut 69, un xut que es va colar per tot l’escaire i en el qual Celaya no hi va poder fer res. Deu minuts més tard, però, l’àrbitre va donar emoció al partit assenyalant un penal en l’àrea local i expulsant Escoto per, suposadament, donar una patada a un contrari. Camacho, però, va endevinar la trajectòria del xut de Garri.\nAmb aquesta derrota el Jàbac cau al sisè lloc del subgrup «B» amb 9 punts. Dissabte, partit de màxima exigència al Municipal de Can Jofresa contra el colíder, l’Ebro aragonès.\nTags: Àlex LópezCerdanyolaDHJfutbolRFEFUFB Jàbac i Terrassa\nCampanya de prevenció del coronavirus a diferents barris de la ciutat


L'acord pels pressupostos entre ERC i els comuns inclou recuperar el projecte Tren-Tram al Bages - Regió7\nL'acord pels pressupostos entre ERC i els comuns inclou recuperar el projecte Tren-Tram al Bages\nEl Parlament dona llum verda a la tramitació dels pressupostos amb l'abstenció dels comuns · El ple rebutja les esmenes a la totalitat de PSC, Vox, CUP, Cs i PPC\nAndrea Izquierdo | @andreaizfu ACN\nBarcelona | 22·11·21 | 13:06 | Actualitzat a les 20:03\nEl president de la Generalitat, Pere Aragonès, presidint el Consell Executiu extraordinari aquest dilluns ACN\nLa redacció del projecte executiu del Tren-Tram del Bages és un dels punts claus de l'acord pels pressupostos de Catalunya entre ERC i En Comú Podem, tal com ha explicat la líder dels comuns al Parlament, Jéssica Albiach, en una roda de premsa. Es tracta d'un projecte que ja va ser previst en el Pla d'infraestructures Ferroviàries de l'any 2009 i que permetria articular una via de comunicació entre Manresa, Sallent, Sant Joan i Súria. En aquell moment no es va arribar a executar.\nAquesta proposta s'emmarca dins d'un dels aspectes claus de la negociació entre ERC i els comuns, el "gran acord nacional per la mobilitat", per Albiach, on també es concretaran el tramvia del camp de Tarragona i la Costa Brava. En aquest acord, també s'hi detalla convertir la N-II en una "via pacificada" i la congelació de tarifes de transport públic. Albiach ha explicat que "seguiran treballant" per afegir a l'acord aspectes relacionats amb Rodalies a Lleida, Tortosa i l'R8 fins a Vilafranca.\nLlum verda a la tramitació dels pressupostos\nEls pressupostos de la Generalitat per al 2022 han superat aquest dilluns el debat a la totalitat al Parlament. El ple ha donat llum verda a la tramitació dels comptes amb l'abstenció dels comuns, i ha rebutjat les esmenes a la totalitat dels grups de PSC-Units, Vox, CUP, Cs i PPC. Així, els pressupostos continuaran tramitant-se a la cambra, després que el president del Govern, Pere Aragonès, hagi tancat aquest matí l'acord amb En Comú Podem. El ple per debatre i votar els comptes està previst pel 23 de desembre, i si -com s'espera- la cambra els aprova, podran entrar en vigor l'1 de gener de l'any que ve, tal com es va comprometre Aragonès.\nEls vots d'ERC i Junts en contra de les esmenes a la totalitat, sumats a l'abstenció dels comuns, han estat suficients perquè els pressupostos superessin el debat a la totalitat.Segons el reglament del Parlament, els comptes del Govern seguiran ara la tramitació en comissió. A més, es tenen per fixades la previsió d'ingressos i la despesa global màxima que resulta del projecte pressupostari presentat, i la distribució d'aquestes per seccions.\nEl president de la Generalitat, Pere Aragonès, ha celebrat l'acord al qual ha arribat aquest matí amb En Comú Podem pels pressupostos del Govern. En una compareixença aquest dilluns al migdia a la Galeria Gòtica de Palau, el president ha agraït la feina del conseller d'Economia, Jaume Giró. Després d'informar el Consell Executiu que, "com a president", ha tancat un acord amb el grup parlamentari d'En Comú Podem per tramitar els comptes i estudiar-ne l'aprovació, Aragonès també ha plantejat la revisió del pacte per la investidura amb la CUP.\nEl president ha lamentat que els anticapitalistes hagin decidit no donar suport als comptes, però ha asseverat que "la mà estesa continua". Aragonès ha donat per fet el suport de Junts a l'acord pels pressupostos: "Tothom estarà a l’altura".\nL'habitatge i la reindustrialització, claus\nEn relació amb habitatge, la partida augmenta fins als 1.000 milions d'euros. El preacord inclou la creació d'una energètica pública i una oficina per ajudar a la remunicipalització de l'aigua, que oferirà "suport" a "tots els municipis".\nUn altre dels aspectes importants en la negociació ha estat en relació amb la reactivació industrial. Així, s'ha incrementat la partida dels 50 milions d'euros fins als 76 milions d'euros.\nAlbiach ha detallat que també s'activarà un mecanisme per "legalitzar" i "dignificar" el treball de cures i neteja de la llar. En sanitat, s'ha establert la internalització del 061 i el 112. En els "pròxims dies" comuns i l'executiu es reuniran per "augmentar els recursos" destinats al psicòleg i dentista públic. Per contra, es manté la discrepància en altres camps com el projecte del Hard Rock.\n"Els pressupostos no anaven d'independentistes o no independentistes", ha subratllat Albiach. "Anava de fer-li la vida una mica més fàcil als catalans", ha afegit. En aquesta línia, la líder dels comuns ha agraït les "cessions" que ha fet ERC per poder tirar endavant la tramitació dels comptes i ha assegurat que els queda un mes per "seguir treballant". La votació final per la tramitació dels comptes està prevista pel pròxim 23 de desembre.\n"Anava de fer-li la vida una mica més fàcil als catalans"


Muntanyenc: Mossèn Tronxo, una via d'escalada directa al Santuari de Queralt\nCada cop que amb el Toni anàvem a entrenar pel camí de la solana de Queralt, em mirava les plaques de roca que apareixen enmig dels garrics i imaginàvem una possibilitat de fer-hi passar una via d'escalada. Ja suposàvem que no seria ni una gran via, ni que tingués molta dificultat, però el fet de poder trobar una línia interessant que pugés força directament al Santuari de Queralt ens atreia i al final ens hi vam posar.\nEl primer dia vam anar per dalt i vam baixar-hi rapelant per comprovar-ne la viabilitat i la seguretat, tot fent una certa neteja, que la qualitat de la roca queraltina sol ser bona a les plaques, però no gaire a les fissures!\nEl segon cop ja vam aconseguir arribar a l'inici de la via entremig dels garrics i sortir-ne per dalt. Després, durant aquests darrers dies ens hem entretingut en desbrossar l'accés i obrir un rastre des del final de la via fins al camí de la Solana, arrencar algunes argelagues i posar algun parabolt. Al final ha quedat una via força digna, amb una roca en general prou bona i amb grans possibilitat d'assegurar allà on no hi hem deixat res fixe.\nLes reunions són molt còmodes i segures, i encara estem sorpresos de les grans possibilitat d'autoprotecció que ens ha ofert aquest conglomerat calcari, que ha resultat estar ple de forats i fissures.\nL'accés al peu de via es pot fer a peu des de Berga, o deixant el cotxe al costat del dipòsit d'aigua de Fumanya (P, al mapa de dalt). Llavors només cal seguir el camí del serrat de Fullaracs fins trobar el camí que puja de la Vinya. Allà, trencar cap a la dreta i pujar fins a la primera tartera, on cal flanquejar cap a la dreta i seguir les fites per un viarany força lògic.\nEl començament de la via es coneix per un pont de roca vermell situat a uns 4 metres de terra, en una placa (a sobre), a la dreta d'una canal. De fet, els ponts de roca són una constant a la via, només en aquest primer llarg ja n'hi ha quatre!\nEl primer llarg puja per unes plaques, en tendència a la dreta, seguint sempre la millor roca i oblidant els trams herbosos i trencats. A més dels 4 ponts de roca, també hi trobarem un parabolt. Algun friend mitjà-gran ens serà molt útil per assegurar alguns passos. La reunió (dos parabolts) es troba a la paret de sobre, en una ampla cornisa.\nEl segon llarg comença a la vertical de la reunió, des d'on ja veurem un pont de roca i un parabolt (a sobre), al damunt del qual hi ha l'únic pas difícil del llarg. Després, cal continuar grimpant cap a l'esquerra en direcció a un segon pont de roca i pujar verticalment cap a l'esquerra d'un bosquet d'alzines.\nLa reunió (dos parabolts) està situada entre les alzines i la paret, en un replà. A sota, arribada a la reunió.\nEl tercer llarg si que justifica més visita. Comença fent un curt flanqueig cap a la dreta des de la reunió, a buscar el primer parabolt, i llavors recte cap amunt seguint la lògica i les assegurances, sempre per placa.\nAquí hi trobarem dos parabolts, dos ponts de roca i un parell de bagues en una alzina i un boix. Aquests 40 metres de bona placa, tenen una dificultat variable que sempre està entre el IV+ i el V. L'arribada a la reunió millor fer-la per la dreta, i en el nínxol hi trobarem un parabolt i un espit, però es pot reforçar amb un pont de roca i una baga en un arbre.\nDesprés només haurem de caminar un parell de minuts per entremig de les alzines i acabarem sortint al camí de la solana de Queralt, des d'on podem tornar fàcilment al cotxe o arribar-nos en poc més de 5 minuts fins al Santuari de Queralt!\nTot i que la via és d'un evident interès local, no deixa de ser una bona oportunitat per fer una escalada agradable, ràpida i diferent, molt a prop de Berga, i que combinada amb la Mossèn Ramon fa que el viatge ja valgui la pena!\nA sota us deixo el dibuix del track del camí de l'aproximació, que us podeu descarregar del Wikiloc.\nPublicat per Gatsaule a 3:06 p. m.\nEnhorabona Gat fa bona pinta, ens haurem de pasar a tastar-la per criticar-la una mica jejeje, ja veiem que no pares...\nCrec que es una bona via per anar fer amb les meves noies (la mama i la filla -10 anys-). Peró aixo haurà d'esperar al Març, que ara mateix anem una mica atrafegats.\nHem de mirar de quedar algun dia per anar al Cingle de Tor que li tinc ganes peró amb la Isa no m'acabo d'atrevir. En parlem.\nSalut i a seguir tibant.\nep! felicitats!bona feineta!\na veure si aviat podem tornar a les parets i anem a fer-li un tastet! je je je\nBona feina Joan,\nQuina via és i a on està la Mossèn Ramon ??\nBona feina joan i toni! Gracies. Segur que hi disfruttarem i que la via s'ho val.\npos jo trobo que és una manera estupenda de pujar al santuari!!! Gràcies per la fenyada!!!\nFelicitats, carai el Pep que em pensava que havia plegat d'enfilar-se. Hi ha alguna via més aprop? Per venir algun dia i aprofitar una mica més.\nVinga una abraçada i records al Pep\nJosep, Laura, si pugeu aviseu que sempre podem fer una cervesa a la baixada!!\nKarles, realment és una via ràpida i força còmode, segur que us agrada! Quiun dia et va bé per anar al cingle?\nPapà Llorenç, ara ja tens una excusa per pujar pel Berguedà!!\nJoan B, si cliques al damunt del nom aniràs a l'enllaç amb la ressenya i tota la informació. O aquí:\nJaume, segur que almenys el darrer llarg t'agrada prou! Que veure'l cada dia des de casa em feia mal als ulls....\nJerkout, si, aquesta va ser la motivació principal. Però és que, a més tenint-ho tan a prop, s'havia de provar!\nMingo, el Pep fa com tu, ara hi és, ara no hi és!! Al costat mateix tens la Mossèn Ramon, que també té una bona placa!!\nGràcies per la informació. Per cert, hauries de configurar el color de la lletra dels enllaços de manera que destaqués, així seria més fàcil veure'ls.\nLa Mossèn Ramon queda a la dreta o a l'esquerra ?\nPotser si que tens raó.... Queda a l'esquerra, la placa superior es veu molt bé de lluny!\nCom que per baixar es fa en rappel, després és relativament senzill anar al peu de l'altre i sortir per dalt!\nCanal de l'Ordiguer, al Cadí\nMossèn Tronxo, una via d'escalada directa al Santu...\nMaduritas calientes, a Rúbies\nCambre d'Ase, des d'Eina\nLa Vinya, escalada esportiva a la serra de Queralt


AVÍS LEGAL - EVEREST\nCondicions generals - Dades identificatives\nEn compliment amb el deure d'informació recollit en l'article 10 de la Llei 34/2002 de 11 de juliol, de Serveis de la Societat de la Informació i el Comerç electrònic, a continuació es faciliten les següents dades:\nL'empresa titular d'aquest lloc web és Ecopromarket Espanya, S.L. (d'ara endavant Everest) amb núm. de CIF: B-55501316, domicili al C / Garbí, núm. 5 43330 Riudoms, i inscrita en el Registre Mercantil de la Província de Tarragona, al tom 2538, foli 209, Full T-41.190 de contacte: info@everest.cat\nL'accés i / o ús d'aquest lloc web atribueix la condició d'usuari, que accepta, des d'aquest accés i / o ús, les Condicions Generals d'Ús aquí reflectides. Les esmentades Condicions s'aplicaran independentment d'altres que, si escau, resultin d'obligat compliment.\n1. Everest no garanteix l'accés continuat, ni la correcta visualització, descàrrega o utilitat dels elements i informació continguts en el lloc web www.everes.cat, que es poden veure impedits, dificultats o interromputs per factors o circumstàncies fora del seu control.\n2. Everest no és responsable de la informació i altres continguts integrats en espais o pàgines web de tercers accessibles des del lloc web de Everest. mitjançant enllaços, hipervincles o links, ni de la informació i altres continguts integrats en espais o pàgines web de tercers des dels quals s'accedeixi mitjançant enllaços, hipervincles o links a del lloc web www.everes.cat, ni de la informació i continguts de qualsevol pàgina web de tercers que es presenti sota l'aparença o signes distintius de Everest, excepte autorització expressa d'aquesta última.\n3. Everest no assumeix cap responsabilitat amb relació a la informació, continguts de tot tipus i productes oferts a través del lloc web www.everes.cat, i especialment pels danys i perjudicis de qualsevol tipus que vinculats a l'anterior puguin produir per : (i) absència o deficiències en la informació facilitada als usuaris o en la seva veracitat, exactitud i suficiència; (ii) incompliment de les obligacions que incumbeixen als prestadors de serveis de la societat de la informació; (iii) infracció dels drets dels consumidors i usuaris; (iv) infracció dels drets de propietat intel·lectual i industrial; realització d'actes de competència deslleial o de publicitat il·lícita; i (v) en general l'incompliment de qualssevol lleis, costums o codis de conducta que resultin d'aplicació.\n4. Everest tampoc assumeix cap responsabilitat per danys, perjudicis, pèrdues, reclamacions o despeses, produïts per: (i) interferències, interrupcions, fallades, omissions, avaries telefòniques, retards, bloquejos o desconnexions en el funcionament del sistema electrònic, motivades per deficiències , sobrecàrregues i errors en les línies i xarxes de telecomunicacions, o per qualsevol altra causa aliena al control de l'Everest.; (ii) intromissions il·legítimes mitjançant l'ús de programes malignes de qualsevol tipus i a través de qualsevol mitjà de comunicació, com ara virus informàtics o qualssevol altres; (iii) ús indegut o inadequat el lloc web www.everes.cat; (iv) errors de seguretat o navegació produïts per un mal funcionament del navegador o per l'ús de versions no actualitzades del mateix.\nLes relacions establertes entre Everest i l'Usuari es regiran pel que disposa la normativa vigent sobre la legislació aplicable i la jurisdicció competent. No obstant això, per als casos en què la normativa preveu la possibilitat a les parts de sotmetre a un fur, i en tant les condicions particulars de la corresponent oferta no indiquin una altra cosa, Everest i l'usuari, amb renúncia expressa a qualsevol altre fur que pogués correspondre'ls, se sotmeten als Jutjats i Tribunals de la ciutat de Reus, província de Tarragona, Catalunya, Espanya.\nTots els continguts, elements i informació als quals l'usuari pot tenir accés a través del lloc web estan subjectes a drets de Propietat Intel·lectual i Industrial, patents marques, copyright titularitat de l'Everest o de tercers que siguin titulars dels mateixos i que han estat degudament llicenciats a Everest. Aquest accés, no permet als usuaris l'alteració, modificació, explotació, publicació, distribució o comunicació pública o qualsevol altre dret que correspongui al titular dels mateixos, sense comptar amb la prèvia autorització de l'Everest.\nEl fet de permetre als Usuaris l'accés al lloc web en cap cas i de cap manera implica una renúncia, transmissió, llicència o cessió total o parcial dels drets de propietat intel·lectual o Industrial que corresponen a Everest.\nwww.everes.cat és un domini registrat per Everest - Denominació Social el qual no podrà ser utilitzats en connexió amb altres continguts, productes o serveis que no siguin de titularitat de l'Everest o respecte dels quals Everest estigui autoritzat a incloure en el lloc web, ni de cap manera que pugui causar confusió entre els usuaris. Per tant, Everest es reserva el dret d'impedir la utilització de denominacions similars que puguin induir a error a l'Usuari.


El fiscal manté la petició de 34 anys de presó a l'acusat de matar la dona a Blanes - El Gerió Digital\nLa defensa sosté que es va "obcecar" perquè no acceptava que la víctima es volgués divorciar\nEl fiscal manté la petició de 34 anys de presó per a l'acusat de matar la dona a ganivetades a Blanes (Selva) davant els dos fills menors d'edat de la parella la matinada del 9 d'abril del 2018. L'acusa d'un delicte d'assassinat amb les agreujants de gènere i parentiu i dos delictes de lesions psíquiques pel trauma causat als fills.\nLes tres acusacions (en nom de la família de la víctima, la Generalitat i l'ajuntament) també han elevat a definitiu l'escrit de conclusions provisionals. La defensa sosté que el processat es va "obcecar" perquè no acceptava que la víctima es volgués divorciar. El judici, que es fa amb jurat popular, va començar divendres passat a l'Audiència de Girona.\nEl judici va començar divendres passat amb la tria del jurat popular, la lectura dels escrits de conclusions provisionals i les al·legacions prèvies. Les vistes es van reprendre dilluns amb la declaració de l'acusat, els testimonis i els investigadors dels Mossos d'Esquadra. Ahir va ser el torn de les pericials.\nAquest dimecres, s'ha fet el tràmit de les conclusions i els informes del fiscal i de les parts, pas previ de l'entrega de l'objecte del veredicte als membres del jurat. El fiscal Enrique Barata ha mantingut la petició de 34 anys de presó per un delicte d'assassinat amb les agreujants de gènere i de parentiu i dos delictes de lesions psíquiques pel trauma que l'acusat ha provocat als dos fills matant la mare davant seu. Segons l'escrit d'acusació, l'assassinat va tenir lloc cap a dos quarts de sis de la matinada del 9 d'abril del 2018, al domicili familiar del carrer Cristòfor Colom.\n"Aprofitant la foscor de la nit i que la víctima dormia al llit conjugal, va anar a la cuina i va agafar un ganivet de grans dimensions, va tornar al dormitori i li va clavar reiteradament a la seva dona, causant-li fins a 23 ferides", apunta el fiscal que afegeix que la dona no va tenir cap possibilitat de defensar-se i que només va poder "demanar ajuda agònicament".\nEls fills menors d'edat de la parella (que aleshores tenien 10 i 17 anys) es van despertar pels crits de la mare però no van poder fer res per salvar-li la vida. Al seu informe, el fiscal ha afirmat que es va tractar d'un crim masclista: "La major expressió de la violència sobre la dona, no acceptava la separació i la va matar perquè o era seva o no era de ningú".\nBarata ha subratllat que al llarg de la instrucció el processat no ha declarat en cap moment i només ho ha fet al judici per "mentir": "L'acusat ha vingut aquí a dir mentides. Ningú es creu que la matés perquè tenia por de perdre la família perquè, amb el que ha fet, no només ha perdut l'ha perdut, sinó que l'ha destrossat".\nEl fiscal ha posat el focus en les seqüeles provocades als fills, que van presenciar com la mare perdia la vida a mans del seu pare: "Amb un acte tan cruel, va deixar els fills desemparats i abandonats a la seva sort".\nEls advocats de les acusacions, Jorge Ruiz, Pilar Camps i Sònia Huerta també han mantingut les peticions inicials en nom de la família de la víctima, de la Generalitat i de l'Ajuntament de Blanes. "Va ser un crim masclista, un atac brutal", ha apuntat Ruiz.\nL'advocat de la defensa, Pere López de Coca, ha modificat l'escrit de conclusions provisionals. Accepta ara l'assassinat i els delictes de lesions psíquiques amb l'agreujant de parentiu però descarta l'agreujant de gènere. Per contra, sosté que, en el moment dels fets, l'acusat estava "obcecat" perquè no acceptava la separació i sentia que perdria la família. Una situació que, recull a l'escrit, el va sotmetre en un estat d'ofuscació i una situació anàloga a la depressió que va disminuir la seva capacitat de raonament i de controlar els impulsos.\nPer això, demana al jurat popular que li aprecïin la situació atenuant d'obcecació. Pere López de Coca demana 15 anys de presó per l'assassinat i 4 per les lesions psíquiques.


fallas - 'De barri en barri' es crema per a donar la benvinguda a les Falles 2017\n'De barri en barri' es crema per a donar la benvinguda a les Falles 2017\nEscrit a 21 Març 2016 .\nCom marca la tradició, a les 10 de la nit ha començat la cremà de la falla municipal infantil davant la mirada de valencians i turistes.\nArribada la Nit de Sant Josep, el foc ha començat a ser el protagonista a tota València. La falla municipal obra de Ceballos i Sanabria ha sigut una de les primeres a cremar, tal com ho han fet tots els monuments infantils de tots els barris i demarcacions falleres que el monument representa en cadascuna de les seues escenes.\nAmb la plaça plena de valencians i turistes, la Fallera Major Infantil de València, Sofia Soler, i la seua Cort d'Honor han baixat a la Plaça a veure per última la que ha sigut la seua falla i a escollir el ninot indultat, un ninot que s'ha salvat del foc i que serà un record per sempre per a Sofia de les Falles del 2016.\nUna vegada escollit el ninot indultat i ja en la balcó de l'ajuntament, la Fallera Major Infantil de València ha donat pas a un espectacular castell de focs artificials que ha marcat el principi de la Cremà Infantil.\nUn any més, amb el foc van arribar les llagrimes i el final d'una setmana intensa però, al mateix temps, els fallers hem començat amb il·lusió i amb energies renovades les Falles del 2017, unes Falles que no han fet més que començar.


Sílvia Nogales i David Hernando | Les Borges TV\nPàgina d'inici \_ Comarca \_ Les Borges Blanques \_ Sílvia Nogales i David Hernando\nLa VII edició del Garrigues Guitar Festival ha aterrat aquest diumenge als Jardins del parc del Terrall de les Borges Blanques, de la mà dels músics Sílvia Nogales i David Hernando. Durant el cap de setmana, també s’ha pogut gaudir del tradicional concert d’Havaneres i Rom Cremat i de la continuació de la IV Ruta de la Tapa del municipi.\nSílvia Nogales a la guitarra clàssica, i David Hernando al saxòfon, s’han unit a les 21 hores d’aquest 22 de juliol per a presentar el seu nou repertori al Garrigues Guitar Festival, que ha arribat a les Borges Blanques després de passar per poblacions com el Cogul, Bellaguarda, la Granadella i Torrebesses.\nAmb el seu concert, Nogales & Hernando han convidat a tots els assistents a viatjar a diferents llocs del món a partir de la fusió d’autors clàssics de reconegut prestigi i noves composicions. Una audició multicultural que ha repassat peces molt conegudes del segle XIX fins a l’actualitat.


Junta de redacció amb un diari de veu única Coneixeu-vos al mercat - Notícies - ZHEJIANG MACA EDUCATIONAL SUPPLIES CO., LTD.\nTaula d'escriptura amb un diari únic de veu Tome un compte del mercat\nEscala de tauler general d'uns 0,2 mm, l'ús de mètodes d'alta tecnologia per sintetitzar 5 capes de materials especials, 5 de qualitat en combinació, de manera que el tauler d'escriptura té unes característiques distintives. La reflectivitat és un 20% superior a la de la pantalla de projecció ordinària, fent que la imatge sigui més clara i clara, evidentment millorant la brillantor de la projecció, eliminant el problema d'apagar les llums i tancar les finestres. Elimineu totalment la pols, la salut ambiental, l'escriptura a mà més clara, escrivint amb més fluïdesa. La superfície d'escriptura quadrada predeterminada no necessita l'eina per ajudar-la, convenientment pot enfrontar-se a la bella taula i al gràfic. Taula de gravació amb gràfic de veu individual\nPlaca d'acer recoberta de colors d'alta gamma i marc d'alumini blanc, aspecte elegant, exquisida mà d'obra. Superfície plana llisa, rugosa, difícil de deformació, fàcil d'escriure fàcil de fregar, capacitat d'adsorció de partícules magnètiques. Al mateix temps, la ranura per llapis d'adsorció, fàcil d'utilitzar la col · lecció. La taula de redacció avançada de la sèrie WB utilitza tot el material de protecció del medi ambient, el control del material perillós de la matèria primera és conforme a la Directiva de la UE RoHS.\nLa qualitat de vida i l'entorn d'oficines és la necessitat del món, la taula de redacció avançada de la PU Le WB mitjançant la producció de normes de qualitat per part dels músics generals per garantir que les matèries primeres d'alta qualitat de cada producte, per assegurar la qualitat del producte, aconsegueixin una qualitat excel·lent . Taula d'escriptura amb un únic gràfic de veu\nLa placa d'escriptura avançada de la sèrie Lego WB amb la innovació tecnològica líder, l'ús del concepte de disseny humanitzat, destacant la practicitat de la protecció del medi ambient, el disseny de l'enginyeria del cos humà en el producte, el tauler d'escriptura avançat de la sèrie WB i fàcil d'escriure fàcil de fregar, superfície, ranura de llapis mòbil d'adsorció i altres avantatges del disseny, i el concepte de protecció del medi ambient i mà d'obra fina en el producte, deixeu que el producte mostri la naturalesa de l'elegància de gamma alta del ventilador.\nUn parell de: Tecnologia de lectura electrònica per a nens E-books\nSegüent: Introducció a la tendència de desenvolupament dels nens, aprenentatge Tablet joguina


L'Ajuntament duu a terme una neteja intensiva d'embornals a Torroella de Montgrí abans de la temporada de pluges, Torroella de Montgrí i l'Estartit\nInici INICI Informació municipal Notícies L'Ajuntament duu a terme una neteja intensiva d'embornals a Torroella de Montgrí abans de la temporada de pluges\nL'Ajuntament duu a terme una neteja intensiva d'embornals a Torroella de Montgrí abans de la temporada de pluges\n(13.09.16) La brigada municipal està enllestint la neteja de tots els embornals del nucli urbà de Torroella de Montgrí, amb l’objectiu d’eliminar la brutícia, fulles i papers que s’acumulen en el seu interior i que dificulten la recollida d’aigua els dies de pluja. Els treballs es van iniciar fa un mes i s'estan intensificant aquests dies en previsió de l'arribada de les primeres pluges. L'actuació era molt necessària i s'ha fet amb la utilització del nou camió cuba que ha incorporat l'Ajuntament en el marc de la nova concessió del servei de recollida de residus i neteja viària. El regidor de la Unitat Operativa de Manteniment (UOM), Jordi Colomí, ha explicat «Després de la llarga sequera que hem patit aquest estiu, una gran part dels embornals havien quedat plens de fulles, que en una situació de precipitació normal, haurien anat marxant. En aquesta ocasió, però, la situació d'acumulació era molt important i podria afectar el normal funcionament dels embornals, que en no evacuar correctament l'aigua plujana, podrien ocasionar la inundació d'algun punt de la via pública». A banda de netejar el material acumulat, també es revisen els sifons, s'inspecciona el correcte funcionament del tub d'evacuació del propi embornal i es neteja la reixeta de captació.\nAquesta actuació complementa la important neteja que es va fer els mesos de maig i juny del tram final del torrent soterrat al passeig de Catalunya, que estava a punt de quedar obstruït per l'acumulació de fangs. Aquest rec és una de les principals canalitzacions d'aigües plujanes de la vila. Recull les aigües del Montgrí, i dels voltants del passeig i les condueix fins al rec del Molí. Es va soterrar al voltant de l'any 1900 i la darrera neteja intensiva en aquest punt es va fer fa uns 25 anys.\nA banda d'aquestes intervencions municipals, els ciutadans podem contribuir al manteniment de les instal·lacions evitant tirar brutícia en els embornals que provoquin obstruccions i males olors als carrers. En aquest sentit, s’aconsella no utilitzar el WC com a paperera per evitar problemes en el clavegueram i en els processos biològics de depuració i convida als ciutadans a unir-se al compromís amb el medi ambient en benefici de tothom.


Un 20% de les agències de viatge continuen tancades des de l'inici de la pandèmia i un 36% alerta del risc de tancament - EbreDigital.cat\nUn 20% de les agències de viatges continuen tancades des de l’inici de la pandèmia, segons una enquesta realitzada per l’Associació Corporativa d’Agències de Viatges Especialitzades (ACAVe). La facturació del 76% de les empreses del sector ha caigut entre un 90% i un 95% interanual el 2020 i un 36% de les agències alerten del “risc real” de tancament. Davant aquesta situació, la patronal reclama un “rescat” al sector amb ajudes directes, unificar els protocols a l’Estat i a la Unió Europea i apostar pels tests d’antígens en paral·lel al passaport sanitari. El president de l’associació ha alertat que Catalunya està quedant “endarrerida” respecte a altres comunitats i ha assegurat que hauria de ser més “contundent” per reactivar el turisme.\nLa patronal preveu un nivell d’activitat de les agències de viatges del 30% respecte a les xifres de 2019 per Setmana Santa a Balears i Canàries. “El turisme a les ciutats serà pràcticament inexistent. Molts hotels no obriran i, els que ho facin, tindran ocupacions del 15%“, ha assegurat el president d’ACAVe, Martí Sarrate. De cara a l’estiu, si les previsions es compleixen i es manté el ritme de vacunació, la patronal calcula assolir un nivell d’activitat del 40% respecte a fa dos anys.\nEn aquest context, Sarrate considera que Catalunya està quedant “endarrerida” i demana més “contundència i activitat” per reactivar el turisme. “L’Agència Catalana de Turisme hauria de liderar la recuperació del mercat estatal i de proximitat i promoure corredors segurs“, ha assegurat.\nL’impacte de la pandèmia ha estat especialment dur per a les agències de viatges. El 20% de les empreses enquestades encara no ha pogut reprendre l’activitat i un 67% ha mantingut una activitat intermitent des de març de l’any passat.\nAquesta situació ha provocat també un descens de la facturació. El 32% de les agències no ha arribat al 5% de la facturació de 2019, mentre que el 44% no ha assolit el 10%. D’aquesta manera, tres quartes parts de les agències de viatge pràcticament no han facturat res el 2020. Davant aquest escenari, un 36% dels enquestats es planteja tancar definitivament el negoci al llarg de 2021.\nPer altra banda, el 95% dels enquestats ha aplicat un Expedient de Regulació Temporal d’Ocupació (ERTO) total o parcial a l’empresa i un 70% ha sol·licitat un crèdit ICO. Un 17% de les agències ha acomiadat un o més treballadors i no descarten haver de fer nous acomiadaments un cop finalitzin els ERTO.\nLa majoria dels enquestats demanen ajudes directes per assegurar la supervivència de les empreses i gairebé un 40% defensa crear un fons de reemborsament dels bons davant “l’incompliment” de les companyies aèries.\nEl president de la patronal ha celebrat l’aprovació del fons d’ajudes directes per part del govern espanyol, amb ajudes d’entre 2.000 euros i 200.000 euros per a empreses que acreditin una caiguda de la facturació del 30% interanual. Tot i això, ha assegurat que arriben “tard“.\nPer això, la patronal ha demanat un “pla de rescat” al sector, així com bons per reactivar el turisme nacional; unificar els criteris a l’Estat i la Unió Europea; reactivar els creuers; una rebaixa de l’IVA; moratòries dels crèdits ICO, i una campanya de foment del turisme per “transmetre valors de confiança” cap als països emissors. “La reactivació dels vols no serà efectiva si no aconseguim els objectius“, ha alertat.\nUn 91% dels enquestats considera que el passaport sanitari és una mesura clau per recuperar la confiança. Tot i això, les agències de viatges asseguren que no tindrà força suficient si els països no avancen de manera significativa en el nombre de vacunacions. En aquest sentit, el president d’ACAVe no creu que el 70% de la població espanyola estigui vacunada abans de l’estiu i lamenta els problemes de subministrament de les vacunes.\nEn tot cas, Sarrate també ha proposat solucions paral·leles, com els tests antígens, com la manera “més ràpida” de reactivar el turisme i poder fer actes com els congressos i les fires. De fet, les agències de turisme de negocis (denominades MICE) han tingut la seva activitat totalment detinguda el 2020.\nLa celebració del MWC\nPer aquest motiu, Sarrate veu la celebració del Mobile World Congress (MWC) i altres fires i congressos com un element “fonamental” per reactivar el sector turístic. “Serà una imatge publicitària molt potent a escala internacional“, ha assegurat. Sarrate ha proposat complementar les mesures de seguretat amb tests d’antígens i transmetre la imatge que el país està “preparat” per tornar a organitzar actes presencials.\nRecuperació de l’activitat\nEn aquest context, un 63% de les agències de viatges no preveu una recuperació del sector fins al 2022, mentre que un 34% la situa a partir de l’estiu i un 3%, a Setmana Santa. La patronal situa l’inici de la recuperació a partir del juny, si la pandèmia es manté controlada, i afirma que les agències de viatges podrien assolir un 40% dels nivells d’activitat de 2019 a l’estiu.\nTot i això, ACAVe estima la recuperació de l’activitat de 2019 en un període d’entre dos anys i mig i quatre anys.


Ou Xocolata amb llet la meva primera mona 330g - Simón Coll\nInici / Productes / Ou Xocolata amb llet la meva primera mona 330g\nT’han fet padrí o padrina per primera vegada i dubtes quina mona regalar-li? Aquest ou de xocolata amb llet és ideal per al moment de donar-li la seva primera mona.\nT’han fet padrí o padrina per primera vegada i dubtes quina mona regalar-li? Aquest ou de xocolata amb llet és ideal per al moment de donar-li la seva primera mona. El producte conté dins de l’ou un osset de peluix i un porta retrats que explica el que significa ser padrí / padrina i on podreu immortalitzar el moment de la mona per sempre.


i Oleguer | enciclopèdia.cat\nSepulcre de sant Oleguer, obra barroca de Francesc Grau i Domènec Rovira, amb imatge gòtica de Pere Sanglada\nhistòria eclesiàstica hist ecl\nBarcelona, aprox. 1060 — Barcelona, 6 de març de 1137\nEra fill d’Oleguer, secretari de Ramon Berenguer I, i de Guisla. Entrà a la canònica de Barcelona encara infant (1070) i signà successivament com a clergue (1087), diaca (1089), prevere i prepòsit (1092). El 1093 era canonge augustinià i prepòsit de la comunitat de Sant Adrià de Besòs, fundada pel bisbe de Barcelona i antic abat de Sant Ruf, Bertran. El 1110 passà a Sant Ruf d’Avinyó, d’on fou elegit abat. El 1115 acompanyà la comtessa Dolça de Provença a Barcelona amb motiu del seu casament amb Ramon Berenguer III i hi fou aclamat com a bisbe de Barcelona. Renuncià, però, el càrrec i fugí al seu monestir de Sant Ruf; tanmateix, el papa Pasqual II confirmà l’elecció a instàncies del comte de Barcelona, que gestionà amb ell la restauració de la metròpoli de Tarragona, que era jurídicament vacant des del 1099. El papa li confià el bisbat de Barcelona i l’obligació de restaurar Tarragona, d’acord amb el desig del comte (1116). Fou consagrat bisbe a Magalona i s’integrà al seu bisbat pel desembre de 1116. El 1117 obtingué la subjecció a la mitra barcelonina del monestir de Sant Cugat, i tot seguit s’aplicà a la restauració de Tarragona, que el comte li cedí amb la seva contrada el 1118. El 1119 el nomenà arquebisbe de Tarragona sense abandonar la direcció de la diòcesi de Barcelona.\nLa seva activitat fou molt notable per tot el país, acompanyat sempre dels bisbes Ramon Gaufred de Vic i Berenguer Dalmau de Girona. Assistí als concilis de Narbona (1118), de Tolosa (1119) i al I del Laterà (1123). El 1125 anà a Terra Santa, i dos anys després aconseguí que es portés a terme el difícil acord comercial entre catalans i genovesos. Fou en tot moment conseller del comte Ramon Berenguer III. Davant la impossibilitat de consolidar la restauració material de Tarragona, la confià, amb permís del comte, al normand Robert Bordet, al qual cedí els seus drets senyorials sobre Tarragona i la comarca (1129). El 1130 assistí al concili de Clarmont, on fou nomenat legat pontifici d’Hispània en la lluita contra els musulmans. El 1131 Tarragona fou definitivament repoblada, i el papa lloà aquesta acció. Alhora, Oleguer començà a tenir problemes per les exagerades atribucions concedides poc abans al príncep normand, sobretot a partir de l’adveniment del comte Ramon Berenguer IV (1131). Actuà sempre com a arquebisbe de Tarragona, però des de la ciutat de Barcelona, on celebrà sínodes i predicà alguns sermons, que s’han conservat. Morí, assistit pels seus canonges, el dia 6 de març, diada en què se celebra la seva festa. Tot seguit fou venerat com a sant, tot i que el seu culte no fou aprovat per Roma fins el 1675. El seu cos descansa en un sepulcre d’alabastre, construït vers el 1600, a la capella del Sant Crist de Lepant de la catedral de Barcelona.


Mentides i Bankia\n27/05/2012 04:32 Actualizado a 27/05/2012 12:52\nFa una mica més d'un any l'empresa Nueva Rumasa va fer fallida. Milers de petits inversors van perdre els seus estalvis per haver comprat accions d'aquella empresa que, mitjançant una agressiva i massiva campanya publicitària, es presentava com a sòlida i solvent, al mateix temps que oferia uns sucosos dividends. Des del poder polític i econòmic era de sobres conegut que aquell gegant tenia els peus de fang i podia caure en qualsevol moment; ningú, però, no va badar boca per informar l'inversor incaut.\nFa menys d'un any, Bankia va sortir a borsa i, des dels mateixos poders públics, l'operació es va presentar com una gran oportunitat d'inversió; altre cop milers de compradors van caure en el parany. El resultat ha estat que en menys d'un any han perdut més de la meitat de la seva inversió. La cotització actual de les accions de Bankia és d'un 52,2% menys que el valor de sortida. Trist és dir-ho, però per defensar els interessos econòmics i la mala gestió d'uns quants, aquest país, encara que no sempre, és el país de l'engany i de la mentida.


El programa esportiu «Mou-te amb salut!» del Consell creix entre la tercera edat - Consell de Mallorca\nVés enrere El programa esportiu «Mou-te amb salut!» del Consell creix entre la tercera edat\nEl programa «Mou-te amb salut!» del Consell de Mallorca creix per l’augment de la demanda dels ajuntaments d’activitats per a la gent gran, sobretot, per a grups de més de 60 anys. El programa, iniciat el març de 2021, té per objectiu posar en pràctica sessions esportives regulars i sense cost adreçades als municipis a través dels ajuntaments. Aquesta proposta nova es basa en dos blocs d’activitat regular de promoció esportiva: sessions de càrdio i de tonificació, dividides en dos grups de segones i terceres edats.\nLa demanda i inversió en el programa esportiu «Mou-te» ha crescut notòriament en menys d’un any, per la bona acollida que ha tingut el programa per part d’usuaris i de regidories d’esports dels ajuntaments, que han apostat per la creació de grups nous. A aquest fet s’hi ha d’afegir la incorporació de les llars d’ancians de l’Institut Mallorquí d’Afers Socials del Consell de Mallorca (IMAS), que ja posen en pràctica el programa a sis centres. Per tant, si en la primera etapa iniciada el febrer de 2020, la proposta arribava a 23 municipis i a gairebé 400 participants, el 2022 el programa acollirà més de 1.000 participants a 47 pobles, xifres que suposen triplicar la inversió del Consell, que passa a ser de 350.000 euros. A més, també impliquen la incorporació de 12 municipis i 18 grups nous, amb la qual cosa s’arriba al 90 % de municipis.\nLa directora insular d’Esports, Marga Portells, ha valorat positivament l’evolució i acollida del programa, que té per objectiu «contribuir a l’envelliment actiu per a adults d’entre 40 i 60 anys i per als de més de 60, a més de generar una agenda esportiva regular als pobles que fins ara no existia per a aquestes edats». Un programa de prevenció del sedentarisme, de promoció socioesportiva i de suport tècnic als municipis, que serveix per ampliar l’oferta de l’activitat física entre uns grups d’edat cada cop més nombrosos. Portells afegeix que, en una primera avaluació del 2021, «hem detectat que, a més, el programa “Mou-te” adopta, en alguns casos, una funció d’acompanyament social, tant per la relació que es genera en els grups, com amb el monitor».


El mercat de Vehicles Comercials creix un 21% al maig | ElMotordeGirona.cat\n9 juny, 2016 albertalsina 0\nEl mercat de vehicles comercials creix\nEl mercat automobilístic continua en auge en tots els seus segments i el dels vehicles comercials no podia ser menys. Al maig va créixer un 21% respecte el mateix mes del 2015 i dos punts percentuals més que el passat mes d’abril.\nDestaquen les pujades dels segments de Pickups que van registrar un augment del 56%, Derivats de Turisme amb un 14% i Furgonetes de 3.500 kg amb un 44%.\nPer marques lidera el mercat Peugeot que va obtenir 10.414 unitats matriculades i va créixer un 21% respecte el 2015. Segon lloc per a Citroën, amb 9.750 unitats i un creixement del 9%; I tercera posició per a Renault amb 8.742 unitats i un creixement del 4%\nCreixement també a Europa\nA la Unió Europea, el mercat de vehicles comercials ha tancat el primer trimestre de l’any amb un creixement del 12,1%, amb 563.132 vehicles comercials de nova matriculació. En els tres primers mesos de 2016, les majors pujades han estat per Itàlia (27,9%), Estat Espanyol (10,6%), França (10,2%), Alemanya (9,2%) i Regne Unit (2 , 2%).\nEn el segment dels vehicles comercials lleugers (LCV) de fins a 3,5 tones, les matriculacions han pujat el 7,6% en taxa interanual fins a les 204.157 unitats, cosa que representa trenta-un mesos consecutius d’alces.\ntags: mercat automobilístic mercat vehicles comercials vehicles comercials\nprevious Premiat el primer pneumàtic capaç de produir energia elèctrica\nnext Hyundai cedeix tres cotxes a la Federació Espanyola d'Automobilisme


Pico.cat: SEGUIMENT METEOROLÒGIC - JULIOL 2017 (110/112)\nSEGUIMENT METEOROLÒGIC - JULIOL 2017\nTEMA: SEGUIMENT METEOROLÒGIC - JULIOL 2017\nSEGUIMENT METEOROLÒGIC - JULIOL 2017\t31 Jul 2017 08:12\t#181814\nTemperatura de xafogor: 29,7ºC\nEstat del cel: Serè, amb núvols baixos sobre el mar.\nUsuaris que han agraït el tema: jordi-clot-bcn, Manu_collbató, QuiQue, TRAMONTANA, boira gebradora, albert, JOAN-ESCLANYÀ-, carles es bòrdes, josep m.pastor, Jose, xavier.guissona, jordi roca\nSEGUIMENT METEOROLÒGIC - JULIOL 2017\t31 Jul 2017 08:13\t#181815\nBuenos días, en estos momentos tenemos los siguientes datos, 26,2ºC con 82% de humedad, viento del E a 14 km/h y 1008,4 Hpa con 37 W/m2.\nUsuaris que han agraït el tema: jordi-clot-bcn, Manu_collbató, TRAMONTANA, boira gebradora, albert, JOAN-ESCLANYÀ-, carles es bòrdes, josep m.pastor, Jose, xavier.guissona, jordi roca\nSEGUIMENT METEOROLÒGIC - JULIOL 2017\t31 Jul 2017 09:00\t#181816\nBon dia des de l'orient asturià.\n8 dies de desconnexió total, tret del fòrum i així m'he pogut informar de l'actualitat meteorològica. No sabeu bé el plaer que et dona llegir-vos!\nTotes les nits menys una dormint amb manta. La costa d'aquesta zona en concret, al peu de la serralada del Cuera, és realment fresca i amb molta nuvolositat. Ahir màxima 20° i mínima 18º amb estones de dens "orbayo". Ara 18º i cauen gotes. Sortim cap a Bilbao i a mitjans de setmana cap a Barcelona.\nQuan arribi a la capital catalana us ensenyaré imatges cantàbriques.\nBon seguiment i gràcies un cop més per les vostres aportacions incondicionals, algunes d'elles realment enriquidores!\nUsuaris que han agraït el tema: jordi-clot-bcn, Meteoguardiola, Manu_collbató, Cesar Hosp. Sant Pau Barcelona, QuiQue, Andreu, TRAMONTANA, boira gebradora, EnricT, albert, Carlos Román, carles es bòrdes, Ponce, josep m.pastor, Jose, xavier.guissona, La Batllòria, Alx, IgnasiBCN, Currito and this user have 3 others thankyou\nSEGUIMENT METEOROLÒGIC - JULIOL 2017\t31 Jul 2017 10:18\t#181817\nBuenos días desde Calella de P., temperatura actual 23ºc, 31ºc de xafagor, mínima 21.8ºc, 95% humedad, 1012 hpa, viento en calma y muy nublado de nubes bajas. Este mes de Julio ha llovido esta gran cantidad 0.50 litros . Buen seguimiento.\nÚltima edició: 31 Jul 2017 10:20 per TRAMONTANA.\nUsuaris que han agraït el tema: jordi-clot-bcn, QuiQue, Andreu, boira gebradora, albert, JOAN-ESCLANYÀ-, carles es bòrdes, josep m.pastor, Congost, Jose, xavier.guissona, jordi roca\nSEGUIMENT METEOROLÒGIC - JULIOL 2017\t31 Jul 2017 10:20\t#181818\nPer Gavà tenim actaulment 26.8ºC. la mínima ha estat de 24º\n15 km/H Llevant\nFa Sol pero una mica térbol, suposo que aviat s'aclarirá del tot.\nUsuaris que han agraït el tema: jordi-clot-bcn, TRAMONTANA, boira gebradora, albert, carles es bòrdes, josep m.pastor, Congost, Jose, xavier.guissona, jordi roca\nSEGUIMENT METEOROLÒGIC - JULIOL 2017\t31 Jul 2017 11:09\t#181819\nSalutacions a tothom!;A Girona tenim en aquests moments 24'3ºC,71% d'humitat amb 1011 hpa.Sembla que demà el dia esdevindrà marcat per un augment de l'inestabilitat degut al pas de una linia d'inestabilitat:\nQue juntament amb una petita massa més fresca en alçada situada sobre la vertical del centre peninsular:\nI el contrast amb les temperatures a capes inferiors:\nDonarà més nuvolositat de tipus alt i mig afegit al desenvolupament de nuvolades convectives de base alta que donaràn durant la jornada gotellades, ruixats i alguna tronada repartida de manera irregular arreu del territori amb especial preferéncia a zones d'inerior i muntanya,acompanyades de fang doncs tindrem força pols en suspensió a la nostre zona:\nDurant la matinada de Dimecres possiblement augmentarà l'activitat tempestuosa amb el pas de un solc més actiu que portaria un xic més d'activitat,aviam com evolucionarà tot plegat perqué no pinta bé per estendre bogades ni per els amants de prendre el sol que poguessin fer.ho .Bon seguiment\nÚltima edició: 31 Jul 2017 11:13 per albert.\nUsuaris que han agraït el tema: jordi-clot-bcn, Meteoguardiola, Andreu, aleixipau, TRAMONTANA, Marc Blanes-Euskadi, boira gebradora, EnricT, JOAN-ESCLANYÀ-, carles es bòrdes, josep m.pastor, Congost, ZIZOVIC, Jose, xavier.guissona, IgnasiBCN, Currito, riudomenc, jordi roca, Garrikat\nSEGUIMENT METEOROLÒGIC - JULIOL 2017\t31 Jul 2017 12:04\t#181820\nAvui una dia d'estiu,amb situació de marinada reforçada que ha bufat tota la nit i encara ho fa,vent de llevant moderat,mínima molt alta 22.5ºC,32ºC actuals...però sensació mes temperada per culpa del vent i dels altocúmuls castellatus que van tapant el sol a ratos...serà sintoma d'algun ruixat d'una vegada per totes !!! imatge d'aquest matí al gran altiplà que hi ha al SW de Guissona,mirant cap aL W, només el cel i la terra ...bon seguiment\nUsuaris que han agraït el tema: jordi-clot-bcn, Meteoguardiola, Cesar Hosp. Sant Pau Barcelona, QuiQue, Andreu, TRAMONTANA, Marc Blanes-Euskadi, boira gebradora, albert, JOAN-ESCLANYÀ-, Carlos Román, carles es bòrdes, josep m.pastor, Congost, Jose, Kalamot, IgnasiBCN, METEOFOX SUNYER, riudomenc, jordi roca\nSEGUIMENT METEOROLÒGIC - JULIOL 2017\t31 Jul 2017 12:21\t#181821\nAvui he passat el matí a la platja. Fins fa una hora, s'estava de meravalla, sense sol, amb el cel cobert de núvols baixos. Hi havia una mica de mar alterada. Ara, els núvols ja s'han desfet i... cap a casa. La majoria de la gent ha fet el contrari. La platja s'ha començat a emplenar a partir de les 11h... amb sol... "Para gustos, los colores".\nUs deixo una foto presa cap a les 10h.\nI les dades a St. Feliu de Guíxols són:\nTemperatura de xafogor: 35,9ºC\nEstat del cel: Una mica ennovulat de núvols baixos.\nÚltima edició: 31 Jul 2017 12:23 per Andreu.\nUsuaris que han agraït el tema: jordi-clot-bcn, Fina_bcn, QuiQue, TRAMONTANA, Marc Blanes-Euskadi, boira gebradora, EnricT, albert, JOAN-ESCLANYÀ-, Carlos Román, carles es bòrdes, josep m.pastor, Congost, Jose, IgnasiBCN, jordi roca\nSEGUIMENT METEOROLÒGIC - JULIOL 2017\t31 Jul 2017 13:03\t#181822\nTemperatura actual +27,8°C\nGaudint que el sol encara pica fort, tot i que ja va de baixa...\nUsuaris que han agraït el tema: jordi-clot-bcn, Andreu, TRAMONTANA, boira gebradora, EnricT, carles es bòrdes, josep m.pastor, Congost, Jose, IgnasiBCN, riudomenc, jordi roca\nSEGUIMENT METEOROLÒGIC - JULIOL 2017\t31 Jul 2017 13:36\t#181823\nBona tarda! Ens enfilem als 31 graus amb un 42% d'humitat i vent fluix del sudest, bon seguiment\nUsuaris que han agraït el tema: jordi-clot-bcn, QuiQue, Andreu, TRAMONTANA, boira gebradora, albert, JOAN-ESCLANYÀ-, carles es bòrdes, josep m.pastor, Congost, Jose, jordi roca


Rècord d'ingressos a Caldea durant el mes d'agost | BonDia Diari digital d'Andorra.\nAgències / Foto: Caldea\nCaldea tanca l'estiu amb una facturació que supera àmpliament els dos milions d'euros només durant el mes d'agost, dada que situa la companyia en nivells d'ingressos prepandèmics. L'activació d'un ampli programa d'espectacles, una campanya de comunicació intensiva i la comercialització en directe han estat "les claus" del creixement, tal com assenyalen des del termolúdic.\nTot i les restriccions d'aforament, l'spa termal ha aconseguit que els ingressos s'hagin elevat a nivells prepandèmics: superant els dos milions d'euros només el mes d'agost, la xifra més gran de facturació en un mes des de la seva obertura l'any 1994.\nSegons posen en relleu a través d'un comunicat, els factors que han contribuït a garantir als clients una experiència segura i a incrementar la xifra d'ingrés han estat, d'una banda, el reforç de l'equip humà, que ha comptat amb més de 40 incorporacions temporals. De l’altra, l'enriquiment de l'experiència, amb la reambientació del restaurant mediterrani i l'estrena d'un programa d'espectacles i animacions, amb sessions en totes les franges del dia. I finalment, "un dels punts més importants d'aquesta fita s'atribueix a la comunicació intensiva i al nou model comercial, cada cop més orientat a la venda directa, i a través del web propi".\nPel que fa a la tipologia dels visitants de Caldea, cal destacar que la gran majoria són clients de proximitat, eminentment provinents d'Espanya, i sobretot de Catalunya (principalment de l'àrea de Barcelona). Val a dir que les famílies són el gran públic de l'estiu, però s'ha experimentat un creixement significatiu de parelles. Amb relació als espais més ben valorats, continuen sent les llacunes exteriors dels spas, sobretot la panoràmica, que es va inaugurar l'estiu passat. Els clients que han visitat l'spa el qualifiquen amb un 8,5 sobre 10.\nEscrit per Covid-19 el Dt., 31/08/2021 - 22:51 Enllaç permanent\nDonde está la pareja de la escena íntima en la piscina panorámica de Caldea tienen que darles un premio por ser los más valientes y apasionados del 2021


TAC12 TV - Llibertat condicional amb mesures cautelars per als 8 detinguts de divendres a Tarragona\nLlibertat condicional amb mesures cautelars per als 8 detinguts de divendres a Tarragona\nDilluns, 21 Octubre 2019 13:28\nLlibertat condicional amb mesures cautelars per als 8 detinguts durant la passada nit de divendres a Tarragona. Les 8 persones hauran d’entregar el seu passaport i hauran de presentar-se cada 15 dies als jutjats. A més, no podran acostar-se a les manifestacions a menys d’un quilòmetre de distància durant 6 mesos.\nAquest diumenge, centenars de persones, s’han concentrat davant del jutjat d’instrucció número 1 de guàrdia de Tarragona per rebre i donar suport als detinguts.\nMés en aquesta secció: « CBT - Palma (98-76) Uns 500 unionistes es manifesten pels carrers de Tarragona »


Una persona ha mort la darrera setmana, a l’Hospital d’#Igualada, amb COVID-19 i la xifra de defuncions en aquest centre s’eleva a 118 des de l’inici de la pandèmia\nSegons les dades facilitades pel Consorci Sanitari de l’Anoia aquest mateix dimecres a la tarda, entre els dies 2 i 9 de juny, s’ha produït una única defunció amb coronavirus a l’Hospital d’Igualada. Això fa que el nombre total de defuncions en aquest centre hospitalari des de l’inici del brot de COVID-19 es situï en 118 persones. Pel que fa els casos positius, el centre ha comptabilitzat 1.172, dels quals 21 s’han produït en la darrera setmana, i d’aquests un, en les últimes 24 hores.\nCom a dada positiva, cal destacar que 519 persones han rebut l’alta hospitalària des de l’inici de la pandèmia, 15 d’elles en aquesta darrera setmana.\nPel que fa la situació de la UCI, en aquests moments hi ha 5 pacients ingressats amb COVID-19, i al conjunt de l’hospital, hi ha 10 persones ingressades amb coronavirus.\nMica en mica l’Hospital va recuperant la seva activitat\nSegons informen des del Consorci Sanitari de l’Anoia, el Servei d’Urgències continua augmentant la seva activitat en pacients no covid, tot i que encara no arriba als nivells previs a la pandèmia. Pel que fa l’activitat quirúrgica, està creixent i es van incorporant diferents especialitats amb tots els quiròfans operatius. Per la seva part, les consultes externes una part es realitzen per via telemàtica i les altres en model presencial.\nPer últim, cal destacar que des de la setmana passada els pacients ingressats ja poden rebre visites dels seus familiars o acompanyants. Es fan en horari reduït i mantenint l’ús de les mascaretes quirúrgiques en tot moment.\nPer a qualsevol dubte, l’Hospital posa a disposició el telèfon d’admissions d’hospitalització 93 807 56 00 o bé es pot contactar a través de la web mitjançant el formulari CONTACTA AMB NOSALTRES. Aquests són: Consorci Sanitari de l’Anoia: bit.ly/contactaCSA o Hospital d’Igualada: bit.ly/hospitaligualada.


10 consells de feng shui per a dormitoris per dormir millor - Benestar\nVoleu dormir millor? Aquests 10 consells sobre el dormitori del Feng Shui us poden ajudar\nEls que practiquen l’art xinès antic del feng shui creuen que la manera com configureu casa vostra pot afectar la seva energia i equilibri. Si el vostre espai està disposat de manera harmoniosa, també podria tenir un bon efecte sobre la vostra pròpia energia i la vostra vida. Tant si hi creieu com si no, el feng shui té sentit quan hi penseu. En la seva forma més senzilla, és assegurar-se que estigui configurant un espai que pugui realmentviureen i prosperar en.\nSi voleu explorar les pràctiques i les regles del feng shui, un bon lloc per començar és el dormitori. Aquí és on comences i acabes els teus dies, de manera que si creus en els principis del feng shui, assegurar-te que l’espai estigui configurat correctament pot ajudar-te a dormir, a la preparació que tens per afrontar el dia i a la pau a casa.\n'Un bon feng shui a l'habitació és important perquè ajuda a crear un espai saludable per nodrir l'energia', diu Rodika Tchi , consultor de feng shui i autor de Feng Shui per a la curació . 'Ensenya com el nostre benestar està connectat a l'espai que vivim, i el primer espai del qual depenem profundament és el dormitori (hi passem moltes hores en els estats més vulnerables de son, relaxació o curació sexual) . Si el dormitori té energia negativa, això influirà inevitablement en la vida i el benestar de les persones que hi viuen de manera negativa.\nLlavors, com podeu començar a redissenyar i reordenar el vostre espai tenint en compte el feng shui? Seguiu aquests consells:\n1. Allunyeu el llit de les portes o les finestres\nConsultor de Feng Shui Jessie Kim aconsella que el llit no estigui en línia amb la porta ni sota una finestra. En el feng shui, es creu que l’energia entra per la porta, de manera que redireccionant aquesta energia us pot ajudar a dormir millor.\n2. Col·loqueu el llit contra una paret sòlida 3. Trieu el capçal amb saviesa Compra West ElmCurved Headboard (150 dòlars) 4. Desactiva la tecnologia 5. Aneu amb compte amb els miralls 6. Optar per l'art calmant Compra Elliott StokesTwo Sisters (195 dòlars) 7. Mantén-lo ordenat\nAixò ajuda si creieu o no en els principis del feng shui. A espai desordenat pot significar més estrès, que al seu torn significa un son de mala qualitat. 'No ajuda amb una nit de son tranquil, sempre que estigueu en una habitació desordenada i sempre pensant en el fons de la vostra ment,Hauria de netejar la meva habitació, oNo m’agrada com queda, etc. Voleu estar a la vostra habitació i sentir-vos tranquil, no estressant ', diu Kim.\n8. Emet una brillantor càlida Compra DiptyqueRoses (65 dòlars) 9. Afegeix algunes olors\nEn general, sabem que l’olor pot crear un estat d’ànim ... aromateràpia algunes persones l’utilitzen per calmar-se i desestressar-se. La mateixa idea s’utilitza en el feng shui, ja que Tchi recomana difondre els olis essencials preferits per refrescar l’energia de l’habitació.\nCompreu el difusor d’oli essencial VitruviPorcelain (119 dòlars) 10. Obteniu un divisor d’habitacions Compra el separador d’habitacions West ElmColette (599 dòlars)\nSí, existeixen els blazers perfectes d’estiu\nRosie HW em va dir que la seva pell va millorar totalment quan va fer això\n26 abrics preparats per a la primavera que trobareu a les nostres llistes de desitjos ara mateix\nCom finalment les tres bessones de Haden ho van aconseguir per fer junts el seu primer disc\nEls 24 vestits de núvia reials més impressionants de tota la història\nquè vol dir votació a la baixa\nselena gomez cap d'any\nsón Kylie i Travis Scott encara junts


Fem via i decidim-ho tot | interseccion[e]s\nFem via i decidim-ho tot\nSandra Ezquerra | La Independent El dret del poble de Catalunya a decidir sobre el seu futur es troba sense dubte al centre del debat mediàtic, polític i social en l’actualitat al nostre país. Es troben a l’ordre del dia conceptes tan crucials com soberania, autogovern, autodeterminació i llibertats nacionals i, en els darrers anys, s’ha articulat de manera creixent una important cohesió entorn l’aposta de celebrar un referèndum per fer sentir la veu de la ciutadania sobre el l’encaix de Catalunya en el Regne d’Espanya. Davant l’immobilisme reaccionari del govern espanyol, cada cop són més les persones i els espais que reclamen la celebració de la consulta, fins i tot si aquesta constitueix un acte massiu de desobediència a les prescripcions de la beatificada Constitució Espanyola. És més, segurament també en part com a resultat de la incapacitat dels governs de gestionar el “problema catalán” de manera raonable, el consens social entorn la independència de Catalunya i la creació d’un Estat propi també ha multiplicat adhesions i suports.\nLes corrents de pensament dominants en l’apogeu de la globalització neoliberal ens han explicat que els nacionalismes ja no tenen raó de ser en el segle XXI i constitueixen reaccions retrògrades front la llibertat escenificada pel triomf històric dels mercats. Han omès, tanmateix, no només el paper homogeneïtzador de l’extensió global del capitalisme occidental sinó particularment la vigència dels nacionalismes triomfants com ara el francès, el nord-americà o l’espanyol, així com la parcialitat del que entenen per ser lliures. Les banderes, en realitat, i particularment aquelles que compten amb un Estat centralista al darrere, segueixen amagant-se sota intervencions militars neoimperialistes a països com Iraq, Afganistan, Líbia o Síria, el genocidi cultural i físic de minories ètniques, la imposició de polítiques antisocials a la majoria de la població o la voluntat d’espanyolitzar els nens catalans en el cas del Regne d’Espanya. Front les lectures tendencioses de l’agonia dels nacionalismes, cal visibilitzar l’excel•lent salut amb la que encara compta l’espanyol i respondre amb contundència als perennes atacs, siguin rere l’estendard que siguin, contra els drets dels pobles a decidir existir.\nEl moment polític en què ens trobem és històric perquè, després de segles de debats sobre l’encaix de Catalunya en el Regne, i malgrat les més que sospitoses vacil•lacions d’Artur Mas, obre una esquerda en els aparentment infranquejables murs construïts sobre silencis, desmemòries i mentides. Permet, en definitiva, visibilitzar la naturalesa fictícia del que molts i moltes encara anomenen Espanya i l’arrel autoritària d’un cada cop menys tímid nacionalisme espanyol. La batalla, tanmateix, no pot ser de cap de les maneres entre projectes nacionals basats en subjectes i objectius monolítics sinó entre la compulsió d’imposar i la llibertat de decidir, de ser, d’existir. I aquesta ha d’incloure, sense cap mena de dubte, totes les esferes de les nostres vides, tant les col•lectives com les més íntimes.\nNo ens serveix una nació catalana basada en l’exclusió, l’essencialisme i l’assignació de carnets de bons patriotes. El veritable potencial emancipador del context actual rau en l’oportunitat de crear una nova realitat amb la societat civil com a personatge principal, de repensar-ho tot, d’alterar prioritats, de canviar lògiques, d’incloure tothom. Es presenta una ocasió sense precedents per posar en dubte la fal•làcia de la nació espanyola, però també per problematitzar la catalana i fer entrar en l’agenda política qüestions que al nostre govern li convé amagar en el seu calaix. El poble de Catalunya no pot consentir convertir-se en coartada d’una llibertat parcial i esbiaixada reivindicada pel govern dels que un dia es van creure els millors. És per això que des del Procés Constituent treballem per un canvi social en què les llibertats no siguin enteses de manera selectiva sinó que, en seu sentit més ampli i complet, esdevinguin protagonistes i raó de ser d’un canvi radical del model social.\nEl que hi ha en joc és massa transcendental com per ser gestionat en ombres de despatxos o racons de passadissos. Els que ens volen governar des d’aquests indrets haurien d’haver previst que resulta gairebé impossible tornar a tancar la caixa de Pandora un cop comencen a grinyolar els panys, i la resta hem d’aprofitar l’avinentesa per dur l’escletxa oberta fins les darreres conseqüències. Si veritablement estem disposats i disposades a lliurar la batalla per la llibertat i la independència hauríem de fer-ho amb cadascuna de les seves lletres i els seus sentits: llibertat per decidir sobre les retallades socials, llibertat per no pagar el deute, llibertat per decidir sobre el nostre cos, llibertat per obtenir una educació i accés a atenció sanitària, llibertat per nacionalitzar la banca sota control social, llibertat per exercir com a ciutadans sense importar on hem nascut, llibertat per compartir coneixement de manera il•limitada, llibertat per ser mares, llibertat per no ser-ho, llibertat per accedir a un habitatge digne, llibertat per estimar a qui vulguem, llibertat per decidir juntes sobre tots els àmbits que afecten les nostres existències, com a poble però també com a comunitat, com a famílies, com a persones i, per descomptat, com a dones.\nNo es tracta, com podrien argumentar alguns, de promoure el caos i l’individualisme, sinó de que la llibertat i la independència esdevinguin fonaments centrals i genuïns del país que volem construir sense convertir-nos en hostatges de retòriques messiàniques o càlculs electoralistes. L’assemblea de feminismes del Procés Constituent ja ha començat a caminar, i tenim clar que, de la mateixa manera que portem dècades escoltant que sense les dones no hi ha revolució, sense totes nosaltres i sense la nostra llibertat no hi ha independència, ni procés constituent ni transformació social possible.\nAlgunes de les primeres decisions del govern de CIU l’any 2010 varen ser suprimir el programa de protecció contra la violència masclista del Departament d’Interior o la Sotsdirecció d’Igualtat d’Oportunitats del de Treball. Persegueixen les dones musulmanes criminalitzant el seu ús del vel integral i retallen en serveis d’atenció a les persones com Dependència o escoles bressol, obligant les dones a intensificar els seus malabarismes per tenir cura dels i les nostres. Estarà disposat el President Mas, el dia en què declari la independència de Catalunya a la plaça Sant Jaume, a anunciar la despenalització absoluta i immediata de l’avortament en el nou país o el dret de les dones soles i/o lesbianes a accedir a la reproducció assistida per la sanitat pública? Tindrà la voluntat d’abolir la llei d’estrangeria? Anunciarà mesures per acabar amb l’explotació de desenes de milers de dones migrades treballant a les llars de la burgesia catalana a l’ombra de la informalitat i la doble moral? Prohibirà l’ús de les bales de goma? Posarà fi a la criminalització de les prostitutes? Proclamarà l’impagament del deute a les entitats financeres i la multiplicació de la despesa social? Desobeirà a la Troika en les seves imposicions d’austeritat? Garantirà la igualtat efectiva d’homes i dones en el mercat laboral així com el repartiment dels treballs i la riquesa? Despatologitzarà les persones que es veuen atrapades en cossos o rols de gènere que els resulten aliens? Lluitarà de manera incondicional pel dret al propi cos?\nNo ho crec. Com tampoc crec que ho fessin en cas de governar cap dels partits del règim. És per això que resulta més important que mai jugar la partida, però deixant ben clar que cal un canvi de regles, d’àrbitre i de jugadors. Li deien democràcia i ja no ho és, però no la ressuscitarem sense un canvi de paradigma on l’autodeterminació i la sobirania siguin indestriables de la solidaritat, del benestar i del bé comú. I tenim totes les de guanyar, no només perquè els superem en nombre sinó sobretot perquè tenim la raó. Volem fer via, sí. Volem independència, sí. Per decidir-ho tot. Totes. I tots.\nArticle publicat a La Independent l’11 de setembre de 2013. Foto d’Amada Santos\nPosted in Uncategorized and tagged Uncategorized on Setembre 12, 2013 by intersecciones. 1 comentari\n← Encerclem La Caixa: per la independència del 99%\nEl feminismo a la ofensiva: pentálogo provida →\nRosa Dalleres Angulo ha dit:\nSetembre 20, 2013 a les 9:25 am\nLa idea es bona , boníssima, però els mecanismes de PODER del govern que redactaría els ESTATUTS del nou hipotétic EStat Independent , sería el mateix que governa ara . O sigui que o els treiem abans o serem de nou rehens de les mateixes desigualtats. No hi ha ni tan sols una Llei de trans parencia que ens mereixi tenir confiaça en el futur…Una pressa de pel això de la INDEPENDENCia¡¡¡¡¡Rosa Dallerés.


Estàs a: Inici\t» Allotjament\t» Jumeirah Port Soller...\nJumeirah Port Soller Hotel & Spa, el primer complex d'oci de Jumeirah Hotels & Resorts a Europa, apropa a l'illa de Mallorca, un nou concepte de luxe. En aquest íntim i elegant hotel, els visitants se senten part de l'entorn de l'illa al Mar Mediterrani, a la vegada que disfruten d'un servei de primer nivell i de la tradicional hospitalitat que caracteritza a Jumeirah.\nL'espectacular complex té 120 àmplies habitacions i suites, totes amb grans terrasses i balcons des dels quals se pot admirar el Mediterrani, el pintoresc Port de Sóller i la Serra de Tramuntana, declarada Patrimoni de la Humanidad per la UNESCO. El complex, situat en un penya-segat, està envoltat per legendaris pinars i per el mar.\nL'hotel és perfecte per a unes vacances en família, doncs ofereix excel·lents instal·lacions, com el famós centre de salut i bellesa Talise Spa, sis extraordinaris restaurants i bars, un club infantil amb temàtica de pirates, on els nins tenen l'entreteniment assegurat, i un modern gimnàs.


Finques Pardas - Solar en venda en Subirats per 59.000 € - U-106\nFinques Pardas - Solar en venda a Subirats per 59.000 € U-106\nSolar en venda al Carrer roures\n0 HabitacionsHabs - 0 Banys - 400 m2\nSi vol comprar un solar urbà a la urbanització de Casablanca, en tenim un de 400m2, on hi ha construïda una edificació en planta baixa de 48m2. Aquesta edificació necessita alguna millora, però pot ser un lloc ideal per passar els caps de setmana, o bé ampliar-lo i desenvolupant una futura torre. Està distribuïda en rebedor, salo-menjador amb cuina oberta, també disposa de bany amb banyera i una habitació. La parcel.la està repartida en feixes on trobem zona de jardí, hort i de picnic amb barbacoa.\nEconòmica i amb moltíssimes possibilitats!!\nSi vol comprar un solar urbà a la urbanització de Casablanca, en tenim un de 400m2, on hi ha construïda una edificació en planta baixa de 48m2. Aquesta edificació necessita alguna millora, però po...


Joc per Aprendre Números i Colors. Hape - Stoksdidactic\nJoc per Aprendre Números i Colors\nCaracterístiques de Joc per Aprendre Números i Colors\nUn fabulós joc per aprendre els números i els colors! Els números estan fets de fusta i estan pintats amb pintura que no és nociva per als nens. Així, els petits podran explorar i jugar amb aquests números amb total tranquil·litat. Al ser de colors, els facilitarà el reconeixement de cada número. Un material de suport amb el que es poden crear molts jocs diferents. "Senyala el color groc" "De quin color és el número 8?". Tots els números es serveixen dins d'una caixa de plàstic transparent perfecta per ser regalada. Tot el material té la qualitat i la resistència que caracteritza les joguines de la marca Hape. No te les perdis!\nJoguines , Joguines per Edats , 1 a 2 anys , 3 a 6 anys , Detalls , Per Preu , Regalets fins a 4 Euros per a Nens , Per Tipus , Detalls de Bateig per a Nens , Detalls d'Aniversari per a Nens , Per Edat , Detalls per a Nens d'1 Any , Detalls per a Nens de 2 Anys , Detalls per a Nens de 3 Anys , Detalls per a Nens de 4 Anys ,\nPicafort Infantil de Fusta\nArrossegador Musical - Ocellet Lilly


L'Europol considera que internet facilita les activitats criminals\nLa policia europea destaca en un informe que els delinqüents utilitzen cada cop més la xarxa per comunicar-se i realitzar delictes com el tràfic de persones, la distribució de drogues, la falsificació de productes i fraus informàtics\n1 min. Barcelona 04/05/2011 16:27\n260x366 Europol Europol\nL'Oficina Europea de Policia (Europol) ha publicat l'informe OCTA 2011 sobre amenaces criminals a Europa, en el qual destaca que internet s'ha convertit en “un mitjà clau” per facilitar les activitats criminals arreu del continent.\nEl document, de 37 pàgines, destaca entre les principals activitats delictives a la xarxa el robatori de dades bancàries, la distribució de material de pornografia infantil i la pirateria audiovisual. L'informe afegeix que, a aquestes pràctiques, s'hi han de sumar un ús cada cop més freqüent de la xarxa per a la distribució de drogues, la comercialització de persones, el trafic d'immigració il·legal, el subministrament de productes falsificats i el tràfic d'espècies en perill d'extinció, entre altres activitats delictives.\nL'informe OCTA es publica cada dos anys i s'envia als ministres de Justícia i de l'Interior de la Unió Europea per establir les prioritats en la lluita contra la delinqüència organitzada durant els propers dos anys.


Web nova i altres novetats! - Fix the History\nI altres novetats importants\nCom molts de vosaltres ja us haureu adonat, hem renovat la nostra pàgina web. Feia temps que hi treballàvem i per fi ha vist la llum. Vam començar també a escriure un bloc fa uns mesos enrere i l’havíem deixat aturat per centrar els nostres esforços en renovar la pàgina, però ara, un cop enllestida (de fet ens falta traduir-la a l’anglès però ja tirem) tornem a la càrrega amb els articles del nostre bloc. El primer article de l’era de la nova web és per parlar… ho heu encertat! de la nova web. I anem al gra, què ja estem donant moltes voooooltes…\nCreiem que ara podem donar major visibilitat als nostres jocs i productes, alhora que enllacem Fix the History amb Ludi Artis. Això us permetrà veure cada activitat en detall, poder-la reservar, conèixer les noves propostes i saber més de nosaltres.També hem ideat un sistema de categorització de cada joc molt visual i intuïtiu. Res de nou, alguns companys i entesos de la professió ja fa temps que ho proposen i ho fan servir a la seva manera. Aquesta és la nostra:\nIcona de tipología de joc\nLa primera icona sempre farà referencia al tipus de joc, ja sigui un escape room, un box escape, un joc digital... Així, d'un sol cop d'ull ja sabeu de quina experiència es tracta.\nIcona de temàtica\nAquesta icona ens indicarà la temàtica del joc i en quin any succeeix l'acció. Podreu trobar entre els nostres jocs temàtiques d'investigació, de pirateria, d'art...\nIcona de temps\nEn tercer lloc us direm la durada de l'activitat, ja sigui de forma exacta o en una forquilla de mínim i màxim de temps.\nIcona de participants\nNombre de jugadors que poden realitzar l'activitat descrita. En una forquilla de mínim a màxim nombre de participants.\nIcona de dificultat\nUna variable molt difícil de precisar. Hem creat una puntuació entre 1 i 5, on 1 és molt fàcil i 5 molt difícil per definir la dificultat de les nostres activitats. Aquesta valoració és complexa d'establir i molt subjectiva. Creiem que una dificultat d'1 o 2 (fins i tot de 3) poden servir per a la iniciació al món dels jocs d'escapament i de pistes, mentre que les de 5 són per als veterans. Naturalment, la dificultat final te a veure amb molts paràmetres que nosaltres no podem controlar, ja que cada jugador és únic, igual que la seva habilitat i coneixements. Així doncs, preneu aquest valors com a referencials.\nAquesta icona ens donarà dues informacions específiques i molt clares. Si el joc és d'interior o d'exterior i, en el cas de ser d'interior, si disposa d'aire condicionat.\nAquesta setena icona ens indicarà si el joc està adaptat per a cadires de rodes (tots els nostres jocs d'interior ho estan), o bé si és un joc amb requeriment físic com passa amb les activitats que fem d'exterior, on l'adaptabilitat no depèn de nosaltres i tot sovint implica caminades més o menys llargues.\nIcona d'edat mínima recomanada\nEl nostre sistema PEGI! L'edat que s'indica és la mínima per jugar sol a l'activitat. Aquests menors poden entrar sols a la sala però han de venir acompanyats d'un adult responsable i emplenar el document de responsabilitat. També és l'edat mínima que recomanem per al joc. Podeu venir acompanyats de menors a la vostra discreció, de fet si trobeu l'etiqueta "familiar" en aquesta icona, és perquè l'activitat està més que recomanada per jugar tots junts amb la canalla. Recordeu, els jocs d'escapament són oci adult, a priori, en la seva majoria no estan pensats per als infants.\nLes icones poden variar en el seu dibuix en funció de la informació que volen aportar, però sempre apareixeran en aquest ordre.\nAixí mateix, cada activitat compta amb un desplegable amb les preguntes més freqüents i tot d’informació útil.\nL’altre gran novetat de la web és la vinculació amb Ludi Artis. Ja podeu veure que fem i com ho fem i, en breu, disposareu d’una nova gamma de jocs de descoberta i gamificació turística (alguns d’ells veuran la llum aquesta pròxima setmana!)\nFinalment, mencionar que seguim tancats per culpa de la COVID-19. No tot podia ser bo, i el dolent és molt dolent. Però a Fix the History – Ludi Artis seguirem lluitant per fer-vos passar bones estones, durant i desprès de la COVID.\nVolem acabar donant tot el nostre suport a tots els companys del gremi de l’escape room, són molts els que tancaran i molts més els que ho passarem malament. Us animem a no retornar les reserves i a comprar cupons regal sempre que pugueu per a què aquest oci que tan ens agrada no desaparegui .\nÀnims a totes i fins d’aquí 15 dies!